આણંદ નગરપાલિકાની સામાન્ય સભા આજે બપોરે ૧ર કલાકે પાલિકાના સભાગૃહમાં પ્રમુખ મીતાબેન પટેલના અધ્યક્ષસ્થાને યોજાઈ હતી અને સભાના પ્રારંભમાં રાષ્ટ્રગીત ગાન બાદ રાષ્ટ્રગીતનું સમાપન થતા જ કાળી પટ્ટી ધારણ કરી લઈ આવેલા વિપક્ષના કાઉન્સિલરોએ હિટલરશાહી બંધ કરો તેવા સુત્રોચ્ચાર કરી ભારે હોબાળો મચાવતા સત્તાધારી જુથે સભામાં એજન્ડા અને બજેટ રજુ કર્યા વિના જ બારોબાર મંજુર મંજુરની બુમો પાડી સત્તાધારી જુથના સભ્યો સભાગૃહ છોડી ગયા હતા જયારે વિપક્ષના સભ્યો દ્વારા પાલિકાના પદાધિકારીઓ પર બંગડીઓ ફેંકવામા આવી હતી ત્યારબાદ વિપક્ષના સભ્યોએ પાલિકા પરીસરમાં માં એજન્ડા અને બજેટની હોળી કરી વિરોધ પ્રદર્શન કર્યું હતું.